	[image: image1.jpg]



	[image: image2.jpg]21T
THS ’//

KYIPOY

KENTPO MNOAITIZMQOY







	Παρουσίαση βιβλίου
«Η ΑΝΤΙΠΟΛΕΜΙΚΗ ΠΟΙΗΣΗ 

ΤΟΥ ΜΑΡΙΟΥ ΜΙΧΑΗΛΙΔΗ»
του Μιχάλη Μελετίου 
στο Σπίτι της Κύπρου

Τη Δευτέρα 2 Δεκεμβρίου 2024 διοργανώθηκε στο Σπίτι της Κύπρου από τις Εκδόσεις  Νίκας και το Σπίτι της Κύπρου, η παρουσίαση του βιβλίου του Μιχάλη Μελετίου, «Η ΑΝΤΙΠΟΛΕΜΙΚΗ ΠΟΙΗΣΗ ΤΟΥ ΜΑΡΙΟΥ ΜΙΧΑΗΛΙΔΗ».
Όπως αναφέρεται στο οπισθόφυλλο του βιβλίου:

«Εδώ και πενήντα χρόνια ο Μάριος Μιχαηλίδης γράφει ένα μεγάλο ποίημα σε συνέχειες. Με κινητήριο δύναμη τα σκληρά βιώματα και τις πληγές που αποκόμισε από τον πόλεμο του 1974, προσπαθεί να ταξινομήσει τον πόνο του και τον αειθαλή θρήνο που έκτοτε τον συντροφεύει. Μέσα από αυτή του τη μεγάλη προσπάθεια μας παραδίδει ένα ποιητικό έργο βαθύτατα αντιπολεμικό. Η ευαίσθητη ματιά του δημιούργησε έναν συμβολικό κόσμο που ανακινεί τα σκόρπια θραύσματα του ψυχισμό μας και συντονίζει τη συνείδησή μας με αξίες πανανθρώπινες».

Για το βιβλίο μίλησαν, η Δρ Φιλολογίας, συγγραφέας, κριτικός λογοτεχνίας, Ανθούλα Δανιήλ, ο ποιητής, πεζογράφος, φιλόλογος, Μάριος Μιχαηλίδης, ο φιλόλογος, συγγραφέας Γιάννης Νταουλτζής και ο συγγραφέας.
Η εκδήλωση πλαισιώθηκε μουσικά από τραγουδοποιό, Θωμά Φώτη. 

-----------------------------------------------------------------
Ο Μιχάλης Μελετίου γεννήθηκε το 1983 στη Λεμεσό της Κύπρου. Από το 2003 ζει στην Αθήνα. Έχει πτυχίο Βιολογίας και Μεταπτυχιακό Δίπλωμα «Μοριακής Ιατρικής». Εργάστηκε επί σειρά ετών στο Ε.ΚΕ.Β.Ε "Αλέξανδρος Φλέμινγκ" ενώ τώρα εργάζεται ως καθηγητής βιολογίας σε σχολείο Μέσης Εκπαίδευσης.  Γράφει δοκίμια και τον ενδιαφέρει η Ηθική Φιλοσοφία. Σημαντική θέση στη σκέψη του κατέχει η ποίηση αφού πολλές φορές καταφεύγει στους κόλπους της για να εκφράσει την επιχειρηματολογία του.

